ŠILUTĖS RAJONO SAVIVALDYBĖS ADMINISTRACIJOS
ŪKIO SKYRIUS

AIŠKINAMASIS RAŠTAS
DĖL TARYBOS SPRENDIMO „DĖL ŠILUTĖS RAJONO SAVIVALDYBĖS ŠILUTĖS KAMERINIO DRAMOS TEATRO TEIKIAMŲ PASLAUGŲ KAINŲ NUSTATYMO“ 
PROJEKTO

2023 m. lapkričio 10 d.
Šilutė

	1. Parengto projekto tikslai ir uždaviniai.
Nustatyti naujas Šilutės rajono savivaldybės Šilutės kamerinio dramos teatro teikiamų paslaugų kainas. 

	

	2. Kaip šiuo metu yra sureguliuoti projekte aptarti klausimai.

	Pagal Lietuvos Respublikos vietos savivaldos įstatymo 15 straipsnio 2 dalies 29 punktą, savivaldybės tarybos išimtinė kompetencija yra kainų ir tarifų už savivaldybės valdomų įmonių, biudžetinių ir viešųjų įstaigų (kurių savininkė yra savivaldybė) teikiamas atlygintinas viešąsias paslaugas nustatymas. 
Šilutės rajono savivaldybės tarybos 2015 m. gegužės 28 d. sprendimu Nr. T1-2531 „Dėl Šilutės kamerinio dramos teatro teikiamų paslaugų kainų nustatymo“ nustatytos Šilutės kamerinio dramos teatro teikiamų paslaugų kainos.
Gautas Šilutės kamerinio dramos teatro 2023 m. spalio 26 d. raštas Nr. R4-20 „Dėl Šilutės rajono savivaldybės Šilutės kamerinio dramos teatro teikiamų paslaugų kainų pakeitimo“, kuriame prašoma nustatyti naujas teikiamų mokamų paslaugų kainas. Siūlomos nustatyti paslaugų kainos sudarytos atsižvelgus į kitų savivaldybių teatrų (Kelmės mažojo teatro, Telšių Žemaitės teatro, Alytaus miesto teatro bei Panevėžio teatro „Menas“) teikiamų paslaugų kainas palyginamuoju būdu. 
Šilutės kamerinio dramos teatro meno taryba 2023 m. spalio 18 d. posėdyje svarstė teikiamų paslaugų kainų projektą bei pritarė jam.  

	3. Kokių pozityvių rezultatų laukiama.
Tenkinami Šilutės kamerinio dramos teatro lankytojų poreikiai, padidės Šilutės kamerinio dramos teatro specialiųjų lėšų pajamos.

	

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nenumatoma.

	5. Kokie šios srities aktai tebegalioja (pateikiamas aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų,  kas ir kada juos turėtų parengti,, priėmus teikiamą projektą.

	Nėra.

	6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.  

	Antikorupcinio vertinimo pažyma pridedama. 

	7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos), konkretūs finansavimo šaltiniai.
Nėra.

	

	8. Projekto autorius ar autorių grupė.

	Zita Tautvydienė, Ūkio skyriaus vedėjo pavaduotoja.

	9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Šilutės kamerinis dramos teatras, teikiamų paslaugų kainos.

	 10.  Kiti,  autorių nuomone,  reikalingi pagrindimai ir paaiškinimai.

	Pridedama:
1. Šilutės kamerinio dramos teatro 2023-10-26 raštas Nr. R4-20 „Dėl Šilutės rajono savivaldybės Šilutės kamerinio dramos teatro teikiamų paslaugų kainų pakeitimo“. 
2. Bilietų kainų palyginimas su kitų miestų savivaldybių teatrų (Telšių Žemaitės teatras, Alytaus miesto teatras, Panevėžio teatras „Menas“ ir Kelmės mažasis teatras) bilietų kainomis.

	




Ūkio skyriaus vedėjo pavaduotoja				Zita Tautvydienė
